पुरोहित अपनी मांगों को बताते हुए कहते हैं कि किसानों के देश में साढ़े तीन लाख किसान आत्महत्या कर चुके हैं। किसानों की समस्याओं को लेकर किसी भी सरकार ने कभी भी कोई ठोस क़दम नहीं उठाया, चाहे वो कांग्रेस की सरकार हो या आज की मोदी सरकार। सरकार ने स्वामीनाथन समिति की सिफारिशों को अब तक लागू नहीं किया। अन्नदाता को उसकी फसल के सही दाम नहीं मिल रहे हैं, पानी और खाद की पूर्ण व्यवस्था नहीं है जिस कारण किसानों को आत्महत्या करनी पड़ रही है।